เงินบาทปิด 29.82/83 แข็งค่าขึ้น
ธนาคารกรุงเทพ รายงาน เงินบาทปิด 29.82/83 แข็งค่าขึ้นหลังมีแรงเทขายดอลล์เข้าซื้อทองคำ
19 ส.ค. 2554

ธนาคารกรุงเทพ รายงาน เงินบาทปิด 29.82/83 แข็งค่าขึ้นหลังมีแรงเทขายดอลล์เข้าซื้อทองคำ
นักบริหารเงินจากธนาคารกรุงเทพ เปิดเผยว่า เงินบาทปิตดลาดเย็นนี้อยู่ที่ระดับ 29.82/83 บาท/ดอลลาร์ ปรับตัวแข็งค่าขึ้นจากช่วงเช้าที่เปิดตลาดที่ระดับ 29.88/90 บาท/ดอลลาร์
วันนี้เงินบาทปรับตัวแข็งค่าขึ้น สาเหตุมาจากวันนี้ราคาทองคำในตลาดโลกปรับตัวสูงขึ้น จึงทำให้เกิดการเทขายดอลลาร์ แล้วมีการถือทองคำมากขึ้น 
"บาทแข็ง จากที่ราคาทองคำปรับตัวสูงเลยมีการเทขายดอลลาร์ออกมา หลังจากที่ผู้ค้าทองได้ขายทองในตลาดโลก...ระยะสั้นเงินบาทคงได้รับผลกระทบจาก flow ของทองคำ แต่ระยะยาว เงินบาทซึ่งเป็นสินทรัพย์ที่มีดอกเบี้ยและความเสี่ยงสูงอาจจะมีแรงเทขายออกมาตามตลาดต่างประเทศได้" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 76.44/46 เยน/ดอลลาร์ ส่วนเงินยูโรอยู่ที่ระดับ 1.4310/4315 ดอลลาร์/ยูโร
นักบริหารเงิน คาดว่า เปิดตลาดวันจันทร์เงินบาทอาจจะแกว่งตัวอยู่ในกรอบ 29.80-29.90 บาท/ดอลลาร์ เนื่องจากคืนนี้ไม่มีการประกาศตัวเลขเศรษฐกิจที่สำคัญของสหรัฐฯ ดังนั้นราคาทองคำในช่วงวันหยุดอาจจะทรงตัวอยู่ในระดับนี้